el el el el el el en en en en en el en en nl el el el en en en en de en en en en en en en en en en en en en es en en en en en en en en en en en en en en en en pt en en en en el el el en en el el el el el el nl el el el en en en en de en en en en en en en en en en en en en es en en en en en en en en en en en en en en en en pt en en en en el el el en en el el el el el el en el el el el el el el el en el en el en el en el el el el el en el el el el el en en en el el en el en el en en en el el
Miami Dolphins: Τι κι αν δεν είχαν σκοράρει πόντο σε όλο το παιχνίδι, τι κι αν ήταν πίσω στο σκορ με διαφορά δύο κατοχών; Οι Dolphins βρήκαν πάλι τρόπο να κερδίσουν φτάνοντας στο Λος Άντζελες κόντρα στους Rams τις 5 σερί νίκες. Αμφότερα τα 2 TDs που σημείωσαν οι receivers Jarvis Landry και Devante Parker, ήρθαν στο 4ο δεκάλεπτο του παιχνιδιού, αφήνοντας μάλιστα και λίγο χρόνο στους γηπεδούχους να αντιδράσουν. Οι νίκες ακόμα και ύστερα από μία κακή εμφάνιση είναι προσόν των καλών ομάδων και το διπρόσωπο Miami έχει βαλθεί να αποδείξει ότι είναι μία από αυτές. Διπρόσωπη ομάδα είναι τόσο σε βάθος σεζόν, όπως απέδειξε με το νικηφόρο σερί της, όσο και σε βάθος ενός αγώνα όπως απέδειξε την περασμένη Κυριακή. Πλέον οι Dolphins καραδοκούν στην 7η θέση της AFC με ρεκόρ 6-5 για να  επωφεληθούν ξεφουσκώματος μιας από τις παραπάνω ομάδες στη βαθμολογίας και να μπουν στη ζώνη των εισιτηρίων.
Minnesota Vikings: Το σερί με τις 4 συνεχόμενες νίκες έσπασε. Οι Vikings βρήκαν νικητές στο παιχνίδι κόντρα στους Cardinals. Μάλιστα κατάφεραν να ελέγξουν το παιχνίδι και να νιώθουν σχετικά ασφαλείς για το τελικό αποτέλεσμα από νωρίς. Η νίκη ήρθε χάρη σε όλα τα units. Σκόραρε η άμυνα (επιστροφή του Xavier Rhodes 100 γιαρδών), σκόραραν τα special teams (με επιστροφή kick από τον Cordarelle Paterson), σκόραρε ο νέος Kicker Kay Forbath, ενώ η επίθεση σκόραρε τόσο με πάσα (Thielen) όσο και με run (Asiata). Οι Vikings πρέπει να ετοιμαστούν για ένα πολύ σημαντικό για την έκβαση της χρονιάς τους παιχνίδι, απέναντι στους Lions την Πέμπτη στη γιορτή των Ευχαριστιών.
Kirk Cousins: Από το 2013 ο Kirk Cousins προσπαθούσε να γίνει ο βασικός QB των Redskins. Αναπλήρωνε τον Robert Griffin όποτε του δινόταν η ευκαιρία και όποτε δεν ήταν τραυματίας. Χρειάστηκε να περιμένει 3 σεζόν για να ξεκινήσει βασικός κυρίως εξαιτίας του τεράστιου κόστους της απόκτησης του ανταγωνιστή του που απέτρεπε στη διοίκηση της Washington να δώσει σε κάποιον άλλον την ευκαιρία. Το 2015 όμως που κατάφερε να ξεκινήσει βασικός κατάφερε να κατακτήσει την κατηγορία και να προκριθεί στα playoffs. Η φετινή χρονιά δεν ξεκίνησε τόσο καλά, μιας και 2 ήττες στην αρχή της χρονιάς. Η ανάκαμψη ήρθε την τρίτη αγωνιστική κόντρα στους Giants και ύστερα από το παιχνίδι με τους Packers, οι Redskins έχουν ένα 6-3-1 ρεκόρ. Δηλαδή μόλις 3 νίκες μακριά από την περσινή τους συγκομιδή. Παρά το ρεκόρ τους, τόσο οι Redskins όσο και ο ίδιος ο Cousing λοιδορήθηκαν επειδή δεν έπεισαν με την απόδοση τους. Άλλωστε τόσο οι νίκες, όσο και οι ήττες τους ήρθαν σε κλειστά ματς, στα οποία δεν έβγαλαν ακριβώς μάτια με την απόδοση τους. Αυτό το έκαναν απέναντι στους Packers. Το σκορ έφτασε σε επίπεδα διασυρμού ενώ ο ίδιος ο Kirk Cousins έφτασε στις 375 γιάρδες και τα 3 TDs σε μία εμφάνιση απάντηση στους επικριτές του. Η αλήθεια είναι ότι μόλις μερικά 24ωρα πριν τον αγώνα ακόμα και το nfl.com είχε άρθρο για το κατά πόσον έπρεπε οι Redskins να τον κρατήσουν. Παίζοντας υπό την franchise tag και με αβέβαιο μέλλον, ο Cousins πρόσφερε άλλη μία ατάκα με την οποία θα τον κοροϊδεύουν οι συμπαίκτες του στα αποδυτήρια. Μετά το περσινό “you like that?” στους δημοσιογράφους, φέτος έχουμε το “you like me now” στον GM της ομάδας.
Cincinnati Bengals & AJ Green: Οι Bengals πρέπει να θεωρούνται και επίσημα εκτός playoffs. Αν στην αρχή της χρονιάς τους κόστισε ο τραυματισμός του TE Tyler Eifert, πλέον πρέπει να συνηθίσουν να παίζουν χωρίς τον WR AJ Green, ο οποίος αποχώρησε στα πρώτα λεπτά του αγώνα κόντρα στους Bills. Αν και βαριά η ήττα από το Buffalo, εντός έδρας και από ομάδα της ίδιας περιφέρειας, ο τραυματισμός του Green ήταν η τελευταία σταγόνα που ξεχείλισε το ποτήρι του αποκλεισμούς. Η επίθεση της ομάδας έδειχνε να ψάχνεται χωρίς αυτόν. Παρά το γεγονός ότι ο Dalton δεν δέχθηκε μεγάλη πίεση (1 sack), οι Bengals πέτυχαν μόλις 12 πόντους ( 2TDs, έχασαν 2 extra points). Όσο ευάλωτοι και να είναι φέτος οι Ravens και οι Steelers, οι Bengals δεν δείχνουν σε κατάσταση να το εκμεταλλευτούν.
Green Bay Packers: Δεύτερος σερί διασυρμός για την ομάδα του Mike McCarthy, του οποίου η θέση τρίζει με 7 ρίχτερ στο Green Bay. Η άμυνα της ομάδας απέτυχε να σταματήσει και τους Redskins να σκοράρουν πάνω από 40 πόντους μετά τους Titans. Οι γηπεδούχοι 6 TDs, μόλις 1 FG και 64% στα 3rd downs. Το μόνο που κατάφερε η άμυνα των φιλοξενούμενων ήταν 2 sacks. Πλέον οι Packers μετρούν 4 σερί ήττες και βρίσκονται δύο παιχνίδια πίσω από τους Lions και τους Vikings. Την επόμενη εβδομάδα ταξιδεύουν στη Philadelphia για το 3ο τους σερί παιχνίδι και στη συνέχεια φιλοξενούν τους Texans και μετά τους Seahawks. Τόσο το πρόγραμμα όσο και οι ίδιες οι εμφανίσεις της ομάδας δεν αφήνουν και πολλά περιθώρια αισιοδοξίας.
Houston Texans: Το παιχνίδι στο Μεξικό κόντρα στους Raiders ήταν η μεγάλη ευκαιρία των Texans να πάρουν σημαντική διαφορά στην κατηγορία τους από τους Titans και τους Colts, αλλά και να βάλουν φωτιά στην AFC πιάνοντας τους ίδιους τους Raiders αλλά και τους Chiefs και τους Broncos στο 7-3 ρεκόρ. Οι Texans δεν τα κατάφεραν παρά το γεγονός ότι βρέθηκαν πολύ κοντά. Εκατοστά κοντά. Δύο φορές μάλιστα. Μία φορά ένα TD του WR DeAndre Hopkins ακυρώθηκε στην αρχή του παιχνιδιού επειδή είχε ακουμπήσει οριακά την πλαϊνή γραμμή, και δεύτερη φορά σε ένα set of downs στην 4η περίοδο με το σκορ ισόπαλο. Στην τελευταία φάση μάλιστα οι Texans απέτυχαν οριακά να πάρουν το set of downs, μία στο 3ο και άλλη μία στο 4ο down. Αν και δεν ήταν καλύτεροι απέναντι στους Raiders, αυτό ήταν ένα παιχνίδι που θα μπορούσαν να είχαν πάρουν αλλά για άλλη μία φορά βρήκαν τρόπο να χάσουν ένα ντέρμπι.
Tennessee Titans: Μετά τη συντριβή επί των Packers, η ομάδα του Tennessee αντιμετώπιζε την μεγαλύτερη πρόκληση της στο υπόλοιπο του προγράμματος της. Η αποστολή ήταν βατή και οι πρόσφατες εμφανίσεις των Τιτάνων ανέβαζαν τα επίπεδα αισιοδοξίας. Την προηγούμενη αγωνιστική ήταν εκείνοι που ξεκίνησαν δυνατά κόντρα στους Packers. Αυτή τη βδομάδα όμως ήταν εκείνοι που έμειναν πίσω με 21-0, το οποίο και έπρεπε να γυρίσουν. Η προσπάθεια τους ήταν αξιόλογη αλλά δεν ήταν αρκετή. Ο Luck και οι Colts κατάφερναν να φτιάξουν μεγάλα drives να χαραμίσουν πολύ χρόνο στο Β’ ημίχρονο και να φτάσουν στη νίκη με 24-17. Απέναντι στους Colts μετρούσαν 10 σερί ήττες. Η παράδοση δεν έσπασε και η το σερί έφτασε στις 11 ήττες. Οι Titans έχασαν χρυσή ευκαιρία να πιάσουν τους Texans στην κορυφή της κατηγορίας και έβαλαν πάλι στο παιχνίδι τους Colts.
Previous Post Νικητές & Χαμένοι: Week 10
Next Post Νικητές & Χαμένοι: Week 12
About The Author: Hyperbolic Comparison
Ιδρυτικό μέλος του site και πηγή γκρίνιας σε κάθε στιγμή της ύπαρξης του. Εργάζεται πρωινές ώρες όταν του επιτρέπει το NFL. Ερασιτέχνης-αποτυχημένος ποδοσφαιριστής πιο αργός από το replay. Έμπλεξε με το football για οικογενειακούς λόγους και δεν είχε δικαίωμα να μη διαλέξει τους Patriots.